ประกาศอธิบดีกรมสรรพากร

เกี่ยวกับภาษีเงินได้ (ฉบับที่ 253)

เรื่อง กําหนดหลักเกณฑ์ วิธีการ และเงื่อนไข เพื่อการลดอัตราและยกเว้นภาษีเงินได้ของบริษัทซึ่งประกอบกิจการบริษัทการค้าระหว่างประเทศ

--------------------------------------------------------------------

อาศัยอํานาจตามความในมาตรา 6 มาตรา 8 (3) และ (4) แห่งพระราชกฤษฎีกาออกตามความในประมวลรัษฎากร ว่าด้วยการลดอัตราและยกเว้นรัษฎากร (ฉบับที่ 587) พ.ศ. 2558 อธิบดีกรมสรรพากรก าหนดหลักเกณฑ์ วิธีการ และเงื่อนไข เพื่อการลดอัตราและยกเว้นภาษีเงินได้ของบริษัทซึ่งประกอบกิจการบริษัทการค้าระหว่างประเทศ ดังต่อไปนี้


ข้อ ๑ ในประกาศนี้

“กิจการบริษัทการค้าระหว่างประเทศ” หมายความว่า กิจการจัดซื้อและขายสินค้าวัตถุดิบ และชิ้นส่วน หรือให้บริการเกี่ยวกับการค้าระหว่างประเทศแก่นิติบุคคลที่ตั้งขึ้นตามกฎหมายต่างประเทศ

“การให้บริการที่เกี่ยวข้องกับการค้าระหว่างประเทศ” หมายความว่า การให้บริการในเรื่องดังต่อไปนี้

 (1) การจัดหาสินค้า

(2) การเก็บรักษาสินค้าระหว่างรอการส่งมอบ

(3) การจัดทําหีบห่อและบรรจุภัณฑ์

(4) การขนส่งสินค้า

(5) การประกันภัยสินค้า

(6) การให้คําปรึกษาแนะนําและบริการด้านเทคนิคและฝึกอบรมเกี่ยวกับสินค้า

“รายได้จากการประกอบกิจการบริษัทการค้าระหว่างประเทศ” หมายความว่า รายได้จากการจัดซื้อและขายสินค้าในต่างประเทศ โดยสินค้าดังกล่าวมิได้ถูกนําเข้ามาในประเทศไทยหรือเข้ามาในประเทศไทยในลักษณะการผ่านแดนหรือการถ่ายลําตามกฎหมายว่าด้วยศุลกากร และรายได้จากการให้บริการที่เกี่ยวข้องกับการค้าระหว่างประเทศแก่นิติบุคคลในต่างประเทศที่ได้รับจากหรือในต่างประเทศ ซึ่งบริษัทการค้าระหว่างประเทศได้รับสิทธิยกเว้นภาษีเงินได้นิติบุคคลตามมาตรา 7 แห่งพระราชกฤษฎีกาออกตามความในประมวลรัษฎากร ว่าด้วยการลดอัตราและยกเว้นรัษฎากร (ฉบับที่ 587) พ.ศ. 2558


ข้อ ๒ คนต่างด้าวที่จะได้รับสิทธิลดอัตราภาษีเงินได้ตามมาตรา 6 แห่งพระราชกฤษฎีกาออกตามความในประมวลรัษฎากร ว่าด้วยการลดอัตราและยกเว้นรัษฎากร (ฉบับที่ 587) พ.ศ. 2558 ต้องมีคุณสมบัติดังต่อไปนี้

(1) เป็นพนักงานประจําที่ปฏิบัติงานในบริษัทซึ่งประกอบกิจการบริษัทการค้าระหว่างประเทศ

(2) เป็นผู้มีรายชื่อคนต่างด้าว ปรากฏตามเอกสารข้อ 4 (2) และเอกสารแนบท้ายแบบ ส.ญ.ค. 1.1 ตามข้อ 6 (2)

(3) เป็นผู้อยู่ในประเทศไทยชั่วระยะเวลาหนึ่งหรือหลายระยะรวมเวลาทั้งหมดถึง 180 วันในปีภาษี

(4) เป็นผู้ได้รับใบอนุญาตทํางานคนต่างด้าวระดับฝีมือหรือชํานาญการจากกรมการจัดหางาน กระทรวงแรงงาน

(5) เป็นผู้มีเงินได้พึงประเมินตามมาตรา 40 (1) แห่งประมวลรัษฎากร เนื่องจากการจ้างแรงงานของบริษัทซึ่งประกอบกิจการบริษัทการค้าระหว่างประเทศ ไม่น้อยกว่า 2.4 ล้านบาทต่อปีภาษี กรณีอยู่ในประเทศไทยถึง 1 ปีภาษี หรือเฉลี่ยไม่น้อยกว่า 2 แสนบาทต่อเดือน กรณีอยู่ในประเทศไทยไม่ถึง 1 ปีภาษี


ข้อ ๓ ให้บริษัทซึ่งประกอบกิจการบริษัทการค้าระหว่างประเทศที่ประสงค์จะได้รับสิทธิยกเว้นภาษีเงินได้ตามมาตรา 7 แห่งพระราชกฤษฎีกาออกตามความในประมวลรัษฎากร ว่าด้วยการลดอัตราและยกเว้นรัษฎากร (ฉบับที่ 587) พ.ศ. 2558 ยื่นคําขออนุมัติเป็นบริษัทการค้าระหว่างประเทศต่ออธิบดีกรมสรรพากร ตามแบบคําขออนุมัติเป็นสํานักงานใหญ่ข้ามประเทศหรือบริษัทการค้าระหว่างประเทศ (แบบ ส.ญ.ค.1) ที่แนบท้ายประกาศนี้โดยให้ดําเนินการดังนี้

(1) กรอกคําขออนุมัติตามแบบ ส.ญ.ค. 1 และให้ส่งผ่านระบบเครือข่ายอินเทอร์เน็ตทางเว็บไซต์ของกรมสรรพากร http://www.rd.go.th พร้อมแนบไฟล์อิเล็กทรอนิกส์เอกสารประกอบการพิจารณาตามข้อ 4 (2) ในรูปแบบของ Text File

(2) พิมพ์คําขออนุมัติตามแบบ ส.ญ.ค. 1 ออกจากระบบเครือข่ายอินเทอร์เน็ตพร้อมลงลายมือชื่อของกรรมการผู้มีอ านาจลงนามผูกพันและประทับตรานิติบุคคล (ถ้ามี) และให้ยื่นพร้อมไฟล์อิเล็กทรอนิกส์ของแผนธุรกิจตามข้อ 4 (1) ในรูปแบบของ Text File ต่ออธิบดีกรมสรรพากร ณ สํานักบริหารภาษีธุรกิจขนาดใหญ่ กรมสรรพากร ภายใน 5 วันทําการนับแต่วันถัดจากวันที่ส่งคําขออนุมัติผ่านระบบเครือข่ายอินเตอร์เน็ต


ข้อ ๔ ให้บริษัทซึ่งประกอบกิจการบริษัทการค้าระหว่างประเทศตามข้อ 3 ยื่นเอกสารประกอบการพิจารณาดังต่อไปนี้ พร้อมคําขออนุมัติตามแบบ ส.ญ.ค. 1

(1) แผนธุรกิจที่ต้องมีรายละเอียดอย่างน้อย ดังต่อไปนี้

     (1.1) บทสรุปผู้บริหาร

     (1.2) ข้อมูลทั่วไปเกี่ยวกับบริษัท

          (ก) ชื่อ ที่อยู่ และเลขประจําตัวนิติบุคคลของบริษัท

          (ข) ประวัติความเป็นมาหรือแนวคิดในการก่อตั้งบริษัทโดยสังเขป

          (ค) รายชื่อกรรมการและผู้บริหารระดับสูงของบริษัท

          (ง) อํานาจการลงนามผูกพันบริษัท

          (จ) แผนผังองค์กรของบริษัท

          (ฉ) รายชื่อผู้ถือหุ้นและสัดส่วนการถือหุ้นในบริษัท

     (1.3) รายละเอียดธุรกิจที่ขออนุมัติโดยสังเขป

     (1.4) วิสัยทัศน์และเป้าหมายธุรกิจที่ขออนุมัติในระยะยาว

     (1.5) สรุปผลการดําเนินงานที่ผ่านมาของธุรกิจที่ขออนุมัติ (ถ้ามี)

     (1.6) การวิเคราะห์อุตสาหกรรมและตลาดในระยะเวลา 3 ปีข้างหน้า

     (1.7) แผนการดําเนินงานในระยะเวลา 3 ปีข้างหน้า

     (1.8) แผนการจัดหาเงินทุนในระยะเวลา 3 ปีข้างหน้า

     (1.9) รายละเอียดแผนการจ้างงานคนต่างด้าวที่จะปฏิบัติงานในบริษัทการค้าระหว่างประเทศในระยะเวลา 3 ปีข้างหน้า พร้อมวิเคราะห์เหตุผลและความจําเป็น

     (1.10) ประมาณการรายได้ รายจ่าย การลงทุน การจ าหน่ายก าไรและการจ้างงานในระยะเวลา 3 ปีข้างหน้า

(2) เอกสารรายละเอียดของคนต่างด้าวที่ขอใช้สิทธิลดอัตราภาษีเงินได้ ตามที่แนบท้ายประกาศนี้


ข้อ ๕ กรณีบริษัทซึ่งประกอบกิจการบริษัทการค้าระหว่างประเทศที่ประสงค์จะขอยกเลิกเป็นบริษัทการค้าระหว่างประเทศให้ยื่นคําขอยกเลิกต่ออธิบดีกรมสรรพากร ณ สํานักบริหารภาษีธุรกิจขนาดใหญ่กรมสรรพากร และให้การเป็นบริษัทการค้าระหว่างประเทศนั้น มีผลเป็นอันสิ้นสุดลงนับแต่วันที่ได้ยื่นคําขอยกเลิก


ข้อ ๖ ให้บริษัทซึ่งประกอบกิจการบริษัทการค้าระหว่างประเทศที่ประสงค์จะขอเปลี่ยนแปลงรายละเอียดดังต่อไปนี้ยื่นคําขอเปลี่ยนแปลงตามแบบคําขอแจ้งเปลี่ยนแปลงรายละเอียดของสํานักงานใหญ่ข้ามประเทศหรือบริษัทการค้าระหว่างประเทศ (แบบ ส.ญ.ค. 1.1) ที่แนบท้ายประกาศนี้

(1) การเปลี่ยนแปลงแผนธุรกิจที่มีนัยสําคัญ

(2) การเพิ่มหรือยกเลิกรายชื่อคนต่างด้าวที่ขอใช้สิทธิลดอัตราภาษีการยื่นคําขอแจ้งเปลี่ยนแปลงตามวรรคหนึ่ง ให้บริษัทดําเนินการดังนี้

     (1) กรอกคําขอแจ้งเปลี่ยนแปลงตามแบบ ส.ญ.ค. 1.1 และให้ส่งผ่านระบบเครือข่ายอินเทอร์เน็ตทางเว็บไซต์ของกรมสรรพากร http://www.rd.go.th ทั้งนี้ กรณีการเพิ่มหรือยกเลิกรายชื่อคนต่างด้าวที่ขอใช้สิทธิลดอัตราภาษีให้แนบไฟล์อิเล็กทรอนิกส์เอกสารแนบท้าย ส.ญ.ค. 1.1 ในรูปแบบของ Text File ด้วย

     (2) พิมพ์คําขอแจ้งเปลี่ยนแปลงตามแบบ ส.ญ.ค. 1.1 ออกจากระบบเครือข่ายอินเทอร์เน็ต พร้อมลงลายมือชื่อของกรรมการผู้มีอํานาจลงนามผูกพันและประทับตรานิติบุคคล (ถ้ามี) ยื่นต่ออธิบดีกรมสรรพากร ณ สํานักบริหารภาษีธุรกิจขนาดใหญ่ กรมสรรพากร ภายใน 30 วันนับแต่ วันที่มีการเปลี่ยนแปลง แต่ต้องไม่เกินกว่าวันสุดท้ายของรอบระยะเวลาบัญชีที่มีการเปลี่ยนแปลง ทั้งนี้ กรณีการเปลี่ยนแปลงแผนธุรกิจที่มีนัยสําคัญ ให้ยื่นไฟล์อิเล็กทรอนิกส์ของแผนธุรกิจในรูปแบบของ Text File พร้อมการยื่นคําขอแจ้งเปลี่ยนแปลงด้วย


ข้อ ๗ การคํานวณกําไรสุทธิและขาดทุนสุทธิของบริษัทซึ่งประกอบกิจการบริษัทการค้าระหว่างประเทศต้องเป็นไปตามหลักเกณฑ์และเงื่อนไขในมาตรา 65 และมาตรา 65 ทวิ แห่งประมวลรัษฎากร

กรณีบริษัทซึ่งประกอบกิจการทั้งกิจการบริษัทการค้าระหว่างประเทศและกิจการอื่นให้บริษัทดังกล่าวคํานวณกําไรสุทธิและขาดทุนสุทธิของแต่ละกิจการแยกต่างหากจากกัน หากรายจ่ายใดไม่สามารถแยกกันได้โดยชัดแจ้งว่าส่วนใดเป็นรายจ่ายของกิจการใด ให้บริษัทเฉลี่ยรายจ่ายดังกล่าว ตามส่วนของรายได้ระหว่างรายได้จากการประกอบกิจการบริษัทการค้าระหว่างประเทศและรายได้จากกิจการอื่น


ข้อ ๘ กรณีบริษัทซึ่งประกอบกิจการทั้งกิจการบริษัทการค้าระหว่างประเทศและกิจการอื่นหากกิจการบริษัทการค้าระหว่างประเทศมีผลขาดทุนสุทธิให้คงผลขาดทุนสุทธิดังกล่าวไว้ในกิจการบริษัทการค้าระหว่างประเทศเท่านั้น


ข้อ ๙ ให้บริษัทซึ่งประกอบกิจการบริษัทการค้าระหว่างประเทศยื่นแบบแสดงรายการภาษีเงินได้ของบริษัท พร้อมทั้งบัญชีงบดุล บัญชีทําการ และบัญชีกําไรขาดทุน ภายใน 150 วันนับแต่วันสุดท้ายของรอบระยะเวลาบัญชี ตามแบบที่อธิบดีกําหนดพร้อมกับชําระภาษีตามมาตรา 68 และมาตรา 69 แห่งประมวลรัษฎากร พร้อมแนบแบบแสดงรายละเอียดการใช้สิทธิประโยชน์ทางภาษีของสํานักงานใหญ่ข้ามประเทศหรือบริษัทการค้าระหว่างประเทศที่แนบท้ายประกาศนี้และยื่นแบบแสดงรายการภาษีเงินได้ของบริษัทภายใน 2 เดือนนับแต่วันสุดท้ายของรอบระยะเวลา 6 เดือนนับแต่วันแรกของรอบระยะเวลาบัญชีตามแบบที่อธิบดีก าหนดพร้อมกับช าระภาษีตามมาตรา 67 ทวิ แห่งประมวลรัษฎากร

กรณีบริษัทซึ่งประกอบกิจการทั้งกิจการบริษัทการค้าระหว่างประเทศและกิจการอื่นให้บริษัทดังกล่าวแยกยื่นแบบแสดงรายการภาษีเงินได้ของบริษัท พร้อมทั้งบัญชีทําการ และบัญชีกําไรขาดทุนของแต่ละกิจการออกเป็นคนละชุด สําหรับบัญชีงบดุลของบริษัทดังกล่าวให้ยื่นพร้อมแบบแสดงรายการภาษีเงินได้ของบริษัทในกิจการใดกิจการหนึ่งก็ได้ โดยในการยื่นแบบแสดงรายการภาษีเงินได้ของบริษัทดังกล่าวให้ใช้เลขประจําตัวผู้เสียภาษีอากรเดียวกัน


ข้อ ๑๐ ในกรณีที่มีปัญหาในการปฏิบัติ ให้อธิบดีกรมสรรพากรมีอํานาจวินิจฉัย และคําวินิจฉัยของอธิบดีกรมสรรพากรให้ถือเป็นที่สุด


ข้อ ๑๑ ประกาศนี้ให้ใช้บังคับตั้งแต่วันที่ 2 พฤษภาคม พ.ศ. 2558 เป็นต้นไป


ผู้มีอํานาจลงนาม - ประกาศ ณ วันที่ 29 พฤษภาคม พ.ศ. 2558

 

ประสงค์ พูนธเนศ

(นายประสงค์ พูนธเนศ )

อธิบดีกรมสรรพากร